钦定古今图书集成/明伦汇编/宫闱典/第097卷 > 《太平公主山池赋》宋·之问
## 钦定古今图书集成/明伦汇编/宫闱典/第097卷 > 《太平公主山池赋》宋·之问

“粤若公主诞生，皇家太平。征郡国以选号，叶时雍之
美名。孕灵娥之秀彩，辉婺女之淳精。虹美电熠，兰香
玉清。禀金石之元训，系列圣之聪明。厌绮罗与丝竹，
爱瑶池及赤城。构仙山兮既毕，侔造化之神术。其为
状也，攒怪石而岑崟；其为异也，含清气而萧瑟。列海
岸而争耸，分水亭而对出。”其东则峰崖刻划，洞穴萦
“迥。乍若风飘雨洒兮移郁岛，又似波沉浪息兮见蓬
莱。图万重于积石，匿千岭于天台。”荆门揭起兮壁峻，
少室藂生兮剑开。削成秀绝，莲华之覆高掌；独立窈
窕，神女之戏阳台。尔其樵溪钓浦，茅堂菌阁，秘仙洞
之瑶膏，隐山家之场藿。烟岑水涯，缭绕逶迤；翠莲瑶
草，的皪分披。映江浔而烂烂，浮海上“而累累。迺之罘
与衡霍，岂吾人之所为。”向背重复，参差反复。翳荟蒙
茏，含青吐红。阳崖夺景，阴壑生风。奇树抱石，新花灌
藂。向若天长地久兮苔藓合，古往今来兮林涧空。始
燕秦而开径，访灵药乎其中。其西则翠屏崭岩，山路
诘曲。高阁翔云，丹岩吐绿。惚兮恍，涉弱水兮至昆仑；
杳兮冥，乘龙梁兮向“巴蜀，壮岷嶓兮连属，郁氛氲兮
断续，岩虚兮谷峻，藏清兮蓄韵，含珠兮蕴玉，众彩兮
明润。芳园暮兮白日沉，爽气浮兮黛壑深，风泉活活
兮鸣石，葛藟青青兮蔓岑，罗八方之奇兽，聚六合之
珍禽。别有复道三袭，平台四注，跨渚兮交林，蒸云兮
起雾。鸳鸯水，凤凰楼，文虹桥兮彩鹢舟，山池成兮帝
子游，试一望兮消人忧。召七贤，集五侯，棹浦曲，席岩
幽。鸣玉佩兮登降，列金觞兮献酬。未穷观而极览，忽
云散而风流。于是乎上客既旋，重扃严闭。榜童俨而
高发，彩女分而为卫。牵水叶兮张水嬉，摘山花兮咏
《山圻》。燕姬荆艳兮代所稀，凤舞鸾歌兮俨欲飞。披烟
弄月兮宵未归。桂枝清雾兮湿罗衣，奕奕济济，夜旋
玉邸，隐隐崇崇，朝趋帝宫，银𬬻翕习，烟生雾集，绛节
缤纷，杨花吐文，行轩节水，去马腾云，锵锵翼翼兮驰
丹阙，超超遥遥兮向紫芬，宠极兮慈掌，情勤兮幽赏，
恋宸扆兮出入，忆幽山兮来往，采朱萼兮山之侧，步
兰庭兮候颜色，掇绿𬞟兮于涧潦，宜室家兮叶仇好。”
既而贞心内洁，淑则远传，诙谈者闻之而必劝，𡙇薄
者闻之而凛然。况复淮王招隐，秦主随仙。弄紫房之
琴瑟，驱碧落之风烟。宾屈宋于珠履，引邹枚于玳筵。
秋叶飞兮散红树，春苔生兮覆绿泉。春秋寒暑兮岁
荣落，林溟沼沚兮日芳鲜。吾君永保南山寿，车马往
来千万年。